MEGA módszertani útmutató az ASP központ felállítása projekthez

Tartalom

[Modellezés célja és kiterjedése 2](#_Toc381606629)

[Modellezési módszertan 3](#_Toc381606630)

[Modellezési módszertan - Szervezet és szerepkör 3](#_Toc381606631)

[Modellezési módszertan – Folyamat dimenzió 4](#_Toc381606632)

[A folyamatábrákon használt jelölések 7](#_Toc381606633)

[Modellezési módszertan - IT rendszer dimenzió 8](#_Toc381606634)

[Az IT nézet modellezése során használt jelölések 10](#_Toc381606635)

# Modellezés célja és kiterjedése

Az önkormányzati ASP igazgatásszervezési modellezésének eredménye a **MEGA Modelling Suite** vállalati architektúra modellező alkalmazás által támogatott közös adatbázisba kerül, amely

* a projekt során megteremti, erősíti az integrált szemléletet a keret- és szakrendszerek rendszertervezése, fejlesztése, tesztelés és migrációja során;
* segítségével átláthatóvá és elemezhetővé válik az önkormányzati ASP architektúra, továbbá könnyebben irányíthatóvá válik a rendszerek integrációja, jelentősen javítható a tervezési és fejlesztési döntéshozatal;
* a projektet követően az ASP Központ működése során biztosítja az ügyfélkiszolgálás és a szolgáltatásmenedzsment információs bázisát az alábbi területeken:
  + új szakrendszerek bevezetése és integrációja,
  + meglévő szakrendszerek fejlesztése és integrációja,
  + meglévő szakrendszerek üzemeltetése,
  + az informatikai infrastruktúra üzemeltetése,
  + ügyfél önkormányzatok tájékoztatása.

Az igazgatásszervezési modellezési módszertan – a MEGA Modelling Suite vállalati architektúra modellező alkalmazással összhangban – nemzetközileg elismert, széles körben használatos Business Process Modelling Notation (BPMN) módszertan 2.0-ás verziójára épül, amely egyezményes jelölésrendszert definiál az eljárási tevékenységek, események, elágazások, kapcsolatok, függések ábrázolására.

A modellezési módszertan kiterjed az önkormányzati ASP keret- és szakrendszerek

1. szervezeti szerepköreinek meghatározására (MEGA Szervezet nézet),
2. szabályozási környezetének ismertetésére (MEGA Szabályozás nézet),
3. folyamatmodelljének megtervezésére (MEGA Folyamat nézet),
4. logikai rendszer felépítésének (rendszer architektúra, rendszer elemek, szolgáltatások, belső és külső rendszerkapcsolatok) megtervezésére (MEGA IT rendszer nézet),
5. felsőszintű adat modellezésére (MEGA Adat nézet).

A módszertan és az informatikai támogató eszköz egy-egy egységként (ún. nézet) kezeli a „szervezet- adat-IT rendszer-folyamat” négyest, amelyben a szabályozás egyfajta speciális folyamatként vesz részt. A szervezeti, adat és informatikai rendszer nézetekbe viszonylagos statikusságuk alapján külön-külön rögzíti az elemeket, majd azokat a folyamatok elkülönített nézetében az objektumokat újra felhasználva jeleníti meg. A nézetek teljes átjárhatóságot biztosítanak egymás között, így az egyes objektumok (pl. rendszerek, dokumentumok) minden helyzetben elérhetők.

# Modellezési módszertan

## Modellezési módszertan - Szervezet és szerepkör

Az igazgatásszervezési modellezési módszertan szervezeti modellje

* horizontálisan kiterjed az önkormányzati ASP által érintett szervezetekre, mint
  + csatlakozó önkormányzatok és intézményei,
  + az önkormányzati feladatok szervezetek között átívelő ügyviteli folyamatai, adatszolgáltatásai által érintett országos hatáskörű szervek, megyei kormányhivatalok szakhatóságaira;
  + elektronikus ügyintézési szolgáltatások és közhiteles nyilvántartások adatkapcsolatai
  + ágazati, szakmapolitikai irányítás
* vertikálisan részletesen definiálja az ügyfél önkormányzatok – ASP szakrendszerek által érintett – hierarchikus szervezeti felépítését, struktúráját.

A szervezeti modell nem terjed ki az önkormányzati ASP által érintett külső szereplők szervezeti felépítésének, struktúrájának definiálására, illetve az önkormányzati ASP Központ és az annak felügyeletét a jövőben ellátó szerv(ek) szervezeti felépítésének meghatározására.

**A szervezeti ábra** tartalmazza a különböző szervezeti egységek elhelyezkedését a szervezetben.

Ábrázolásunkban megkülönböztetjük a szervezet belső és külső elemeit:

* Ezek a szervezeti egységek az intézményen belüli szervezeti egységek (kék színű): A vállalati struktúra részei, például egy részleg vagy egy munkakör
* Ezek a szervezeti egységek az intézményen kívüli szervezeti egységek (zöld színű): Szervezetek, amelyek együttműködnek a vállalattal

A szervezeten belüli szervezeti egységek között is teszünk különbséget:

* A Szervezet (Company) típusú szervezeti egység egy jogi személyt ábrázol, például egy cég leányvállalatát vagy bejegyzett irodáját.
* A Szerkezet (Structure) típusú szervezeti egység egy szakmai szolgáltatást, részleget vagy a vezetést ábrázolja.
* A Funkció (Function) típusú szervezeti egység egy munkakört ábrázol.
* A Menedzser (Manager) típusú szervezeti egység egy szolgáltatás vagy terület vezetőjét ábrázolja, például a Vezérigazgatót.

A szervezeti egységekhez a szerepkörök használatán keresztül hozzárendeljük a szervezeti folyamatokat, azok lépéseit.


## Modellezési módszertan – Folyamat dimenzió

Az igazgatásszervezési modellezési feladatok gerincét a folyamatmodell készítése adja.

A folyamatok ábrázolása során a következő hierarchiát követjük:

* Önkormányzati folyamatmodell: egy önkormányzat összes folyamatát, felső szinten mutatja be, olyan csoportosításban, hogy irányítási, alap- vagy támogató folyamatokról van-e szó.
* Működési folyamatok hierarchikus lebontása 3-5. szint mélységben: az értéklánc folyamatait egyre mélyülve ábrázolják.
* Az 5. szinteken már szerepkörökhöz, rendszerekhez rendelve, részletes tevékenységi leírást szolgáltatnak.


Összefoglalva a folyamatok ábrázolási módszertanát:



***1-3. szint:*** *Értéklánc – Szakrendszerek által érintett önkormányzati folyamatok architektúrája*

A folyamattérkép legfelső része az irányítási folyamatokat, középen az alaptevékenység folyamatait, alul pedig a támogató folyamatokat tartalmazza. Az irányítási és támogatási folyamatok szinte minden szervezetnél megtalálhatóak valamilyen formában, az alaptevékenységi folyamatok tipikusan szervezet specifikusak.

***4. szint****: Önkormányzati felső szintű folyamatmodell*

****

**Értékteremtő folyamat 1-3. szint (kék doboz)**

Az értékteremtő folyamat szolgáltatást nyújt egy belső vagy egy külső felhasználónak.


A magasabb szintű működési folyamatok a szervezet működés struktúráját és kategorizálását ábrázolják. Ezek a folyamatok lebonthatóak további folyamatokra az alábbiak szerint.

**Funkcionális folyamatok 4. szint (sárga doboz)**Olyan generikus/funkcionális tevékenység láncok, amelyekben a tevékenységek a szerint szerveződnek, hogy azok milyen céllal valósulnak meg, függetlenül attól, hogy az egyes tevékenységek megvalósulása valamely jellemzőjében eltér.   
Az ábrázolási konvenciókban ezeket Funkcionális folyamatoknak nevezzük, amikhez kapcsoljuk a tényleges Szervezeti folyamatokat, mint a Funkcionális folyamat megvalósult ügytípus implementációját.

**Szervezeti folyamatok 5. szint (piros doboz)**A Funkcionális folyamatok olyan elemi folyamatokra bomlanak, amelyekben a folyamatok struktúrája (egyes tevékenységek szekvenciái és logikai kapcsolatai) azonos, ugyanakkor az egyes tevékenységek megvalósulása (milyen ügytípussal kapcsolatos, milyen dokumentum születik, milyen szerepkör végzi, stb.) eltérő lehet.

***5. szint****: Szervezeti folyamatok (piros dobozban lefutó folyamatok)*

A modellezés során az egyes ügytípusokat Szervezeti folyamatonként ábrázoljuk minden szakrendszer esetében. Ebben a folyamatábrában kerül összekapcsolásra a folyamat- IT- rendszerkapcsolat – dokumentum – szerepkör nézet.



A Szervezeti folyamatok felvétele úszósávos folyamatábrázolási módban történik. Elsődleges célja az ASP szakrendszer által támogatott működés leírása, szabályozása, azonban később folyamat optimalizációs vagy rendszerfejlesztési kezdeményezések támogatását is szolgálhatja.

A folyamatok leírása, ábrázolása tartalmazza:

* a folyamatok tevékenységeit,
* a tevékenységet végző szereplőket,
* a külső szereplők és résztvevők közti kapcsolódásokat,
* az egyes tevékenységek közti feltételeket, szekvenciákat,
* a folyamathoz szükséges, a folyamatban keletkező dokumentumokat (például határozatok, végzések, űrlapok,
* a szükséges rendszereket (amik a folyamat végzéséhez szükségesek),

### A folyamatábrákon használt jelölések

A MEGA-ban történő modellezés során a következő ábrázolási konvenciókat határoztuk meg a jelölésben:



## Modellezési módszertan - IT rendszer dimenzió

A modellezés során a következő MEGA ábrákat használtuk:

Alkalmazástérkép

Az önkormányzati ASP alkalmazástérkép szolgál alapjául az egyes alkalmazás csomagok funkció- és szolgáltatástérképének kialakításához. Az egyes alkalmazáscsomagok architektúrája és moduláris felépítése az alkalmazás modulok, funkciók és szolgáltatások hierarchikus modellezésével kerül ábrázolásra.

Az alkalmazástérkép és alkalmazások funkció- és szolgáltatástérképének kapcsolatát szemlélteti a következő ábra:

|  |  |
| --- | --- |
| D:\Users\anemeth\AppData\Local\Microsoft\Windows\Temporary Internet Files\Content.Outlook\E34EZXXH\City plan_v02.png  Önkormányzati ASP alkalmazástérkép ábrázolása | ASP alkalmazástérkép  alábontása |

Alkalmazás környezeti diagram

Az alkalmazás környezeti diagram az ASP szintjén ábrázolja az alkalmazáscsomagok külső kapcsolatait (SZEÜSZ kapcsolat és KERET-Külső kapcsolat), részletezve az egyes kapcsolatok tulajdonságait. A kapcsolatok alkalmazás-szinten (azaz nem modul és funkció szinten) kerülnek bemutatásra, így felső szintű, teljes áttekintést nyújtva az ASP-re vonatkozólag.



Alkalmazás kapcsolati térkép

Az alkalmazás kapcsolati térkép célja, hogy áttekintést adjon az egyes alkalmazások ASP-én belüli kapcsolatairól is. Ehhez az egyes rendszerek kiragadva kerülnek bemutatásra, így csökkentve az egyszerre áttekintendő komplexitást.



### Az IT nézet modellezése során használt jelölések

|  |  |
| --- | --- |
|  | Modul, funkció |
|  | IT szolgáltatás |
|  | adatkapcsolat |